stanford-oval/wikipedia huggingface dataset:
China Hand
Pelin kulku

Pienimmän käsikortin omistava pelaaja aloittaa pelin asettamalla kyseisen kortin pinon alimmaiseksi.
Pelivuoro kiertää myötäpäivään.
Pinoon on asetettava samaa tai suurempaa numeroa oleva kortti/kortteja seuraavin ehdoin:
Kakkonen voidaan lyödä minkä tahansa kortin päälle.
Peräkkäiset neljä samaa korttia tai kymppi kaatavat pinon, jolloin kaadetut kortit siirretään syrjään.
Kuvakortteja saa lyödä pinoon vasta seiskan jälkeen.
Jos kädessä on vähemmän kuin kolme korttia, on nostettava lisää pakasta.
Noston jälkeen voi vielä vaihtaa lyömänsä kortin pinosta, jos seuraava pelaaja ei ole ehtinyt lyödä korttia pinoon.
Jos pelaaja ei voi laittaa pinoon yhtäkään käsikorteistaan, hän joutuu nostamaan koko pinon käsikorteikseen.
Poikkeus: Jos yksikään käsikorteista ei sovi pinoon, ja pakkaa on vielä jäljellä, pelaaja voi tehdä riskinoston. Tällöin nostetaan pakasta kortti, ja lyödään se pinoon. Jos riskinostettu korttikaan ei sovi pinoon, joutuu nostamaan koko pinon.
Pakan loputtua
Pelataan käsikortit loppuun.
Yläkortteja saa käyttää vasta, kun ei ole enää käsikortteja. Jos siis joutuu jossain vaiheessa nostamaan pinon, on pelattava taas käsikortit loppuun.
Alakortteja lyödään pinoon oikeaoppisesti oikealta vasemmalle aina yksi kerrallaan katsomatta ensin, mitä kortit sisältävät.
Colin Thompson

| Colin Thompson |
| --- | --- |

Henkilötiedot
Syntynyt: 18. lokakuuta 1942 (ikä 81) Lontoo, Britannia
Kansalaisuus:  australialainen
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
kotisivu
Löydä lisää kirjailijoitaKirjallisuuden teemasivulta
Colin Thompson, ent. Willment, myös tekijänimi Amy Lissiat (s. 18. lokakuuta 1942 Lontoo, Britannia) brittiläissyntyinen, nykyisin Australiassa asuva kirjailija ja kuvittaja. Thompson aloitti kirjailijanuransa vuonna 1991, minkä jälkeen hän on kirjoittanut ja kuvittanut kymmeniä kirjoja, muun muassa humoristisia lasten- ja nuortenkirjoja ja jatkoteoksen Space The Final Effrontery (2005) ainoalle suomennetulle teokselleen, joka on tulevaisuusromaani Uusi Eeden (1999, suom. 2002).
Thompson opiskeli taidekoulussa silkkitöiden tekoa ja keramiikkaa sekä graafista suunnittelua. Opiskeltuaan vuoden elokuvantekoa hän teki dokumentteja BBC:lle. 1960-luvulla hän muutti Skotlantiin Ulko-Hebrideille ja 1975 Cumbriaan, jossa hän keskittyi keramiikkaan. Hän ryhtyi 1990-luvulla kirjoittamaan ja kuvittamaan lastenkirjoja. Hän muutti 1990-luvulla Australiaan, kun sikäläinen koululuokka oli lukenut hänen kirjansa ja pyytänyt häntä käymään. Hän on Australian kansalainen. Parikymmentä hänen kirjaansa on palkittu erilaisilla palkinnoilla.
Thompson on käyttänyt nimeä Amy Lissiat kahden kirjansa kuvittajana. Nimi on muokattu sanoista "It's my alias", ja hän loi nimelle taustan.
Suomennetut teokset

Uusi Eeden.  (Future Eden)  Suomentanut Jaana Kapari. Tammi, 2002.  ISBN 951-31-2034-1.
Aiheesta muualla

Kotisivut (Arkistoitu – Internet Archive) (englanniksi)
Cyma

Cyma on  kiinalainen airsoft-aseiden valmistaja. Cyman AK-47 on hinta-laatu-suhteensa ansiosta nuorien aloittelijoiden suosiossakenen mukaan?.
Aiheesta muualla

Cyma AirsoftDude (Arkistoitu – Internet Archive):n sivuilla (englanniksi)
China Anne McClain

China Anne McClain vuonna 2017.
China Anne McClain (s. 25. elokuuta 1998 Atlanta, Georgia) on yhdysvaltalainen näyttelijä, laulaja-lauluntekijä ja tanssija. Hän on näytellyt muun muassa Tyler Perry’s House of Payne-, Black Lightning- ja Jonas -televisiosarjoissa. Hän esittää myös pääroolia Chyna Parksia Disney Channelin tilannekomediassa A.N.T. Farm. McClain on näytellyt pääosaa parissa televisioelokuvassa sekä sivuroolia elokuvissa Oikeesti aikuiset ja Oikeesti aikuiset 2.
Näyttelemisen lisäksi McClain on laulanut pienestä asti ja osaa soittaa mm. kitaraa, pianoa ja viulua. Hänen uransa alkoi seitsemänvuotiaana, kun hän esiintyi elokuvassa Gospel (2005).
Yksityiselämä

Chinan isä Michael McClain on musiikkituottaja ja hänen äitinsä Shontell on laulaja-lauluntekijä. McClainilla on kaksi siskoa, Lauryn ja Sierra. Yhdessä siskokset muodostavat McClain -yhtyeen. Lapsina he katselivat paljon Disney-elokuvia ja isänsä innoittamana alkoivat harjoitella laulamista, koreografiaa ja tanssia.
McClain syntyi ja kasvoi Atlantassa, mutta asuu nykyään  Los Angelesissa perheensä kanssa.
Aiheesta muualla

China Anne McClain Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:China Anne McClain
Käännös suomeksi
DTM-kausi 2009

DTM-kausi 2009, oli DTM-sarjan kymmenes kausi. Sarjan alkoi Saksan Hockenheimringin radalla ja päättyi samalla radalla. Sarjan mestaruuden voitti saksalainen Timo Scheider, toiseksi sijoittui brittiläinen Gary Paffett ja kolmanneksi brittiläinen Paul di Resta.
| Valmistaja | Auto | Tallit | Nr>  | Kuljettajat | Lisenssi | Kisat |
| --- | --- | --- | --- | --- | --- | --- |
| Audi | Audi A4 DTM 2009 | Abt Sportsline | 1 | Timo Scheider |  Saksa | Kaikki |
| Audi | Audi A4 DTM 2009 | Abt Sportsline | 2 | Tom Kristensen |  Tanska | Kaikki |
| Audi | Audi A4 DTM 2009 | Abt Sportsline | 5 | Mattias Ekström |  Ruotsi | Kaikki |
| Audi | Audi A4 DTM 2009 | Abt Sportsline | 6 | Martin Tomczyk |  Saksa | Kaikki |
| Audi | Audi A4 DTM 2008 | Abt Sportsline | 21 | Katherine Legge |  Yhdistynyt kuningaskunta | Kaikki |
| Audi | Audi A4 DTM 2008 | Team Rosberg | 11 | Mike Rockenfeller |  Saksa | Kaikki |
| Audi | Audi A4 DTM 2008 | Team Rosberg | 12 | Markus Winkelhock |  Saksa | Kaikki |
| Audi | Audi A4 DTM 2008 | Team Phoenix | 14 | Alexandre Prémat |  Ranska | Kaikki |
| Audi | Audi A4 DTM 2008 | Team Phoenix | 15 | Oliver Jarvis |  Yhdistynyt kuningaskunta | Kaikki |
| Audi | Audi A4 DTM 2007 | Kolles Futurecom | 18 | Christian Bakkerud |  Tanska | 1-4, 6-10 |
| Audi | Audi A4 DTM 2007 | Kolles Futurecom | 19 | Johannes Seidlitz |  Saksa | 1-4, 6-10 |
| Audi | Audi A4 DTM 2007 | Kolles Futurecom | 20 | Tomáš Kostka |  Tšekki | Kaikki |
| Mercedes-Benz | AMG-Mercedes C-Klasse 2009 | HWA Team | 3 | Paul di Resta |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2009 | HWA Team | 4 | Ralf Schumacher |  Saksa | Kaikki |
| Mercedes-Benz | AMG-Mercedes C-Klasse 2009 | HWA Team | 9 | Bruno Spengler |  Kanada | Kaikki |
| Mercedes-Benz | AMG-Mercedes C-Klasse 2009 | HWA Team | 10 | Gary Paffett |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2008 | Persson Motorsport | 7 | Jamie Green |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2008 | Persson Motorsport | 8 | Susie Stoddart |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 16 | Maro Engel |  Saksa | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 17 | Mathias Lauda |  Itävalta | Kaikki |
Cygwin

Cygwin on Linuxin kaltainen yhteensopivuusympäristö Windows-käyttöjärjestelmälle, joka toimii POSIX-yhteensopivana emulaatiokerroksena sekä tarjoaa joukon työkaluohjelmia. Cygwin on toteutettu Windowsin DLL-kirjastona (cygwin1.dll).
Rajapinta seuraa Single Unix Specification -määrittelyä mahdollisimman pitkälle ja sen jälkeen Linux-käytäntöjä. 
Rajapinnan käytöllä hyvin monet Unix-ohjelmistot kääntyvät ja toimivat Cygwinin alaisuudessa Windowsilla. Muutamista ohjelmistoista ainoat saatavilla olevat Windows-versiot ovat Cygwin-käännöksiä. Cygwin on vapaa ohjelmisto.
Cygwinin alkuperäinen kehittäjä on Cygnus Solutions, jonka ostamisesta Red Hat ilmoitti vuonna 1999.
Microsoftilta oli oma POSIX-yhteensopivuuspaketti nimeltään Windows Services for Unix (SFU), jonka korvasi Windows Subsystem for Linux Windows 10:ssä.
Aiheesta muualla

Cygwinin kotisivut
Chaïdári

| Chaïdári Chaïdárin kunta Χαϊδάρι Δήμος Χαϊδαρίου |
| --- | --- |
 Kunnan sijainti
 Chaïdári
 Koordinaatit: 38°1′N, 23°39′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Länsi-Ateena
Hallinto:  
 – Asutustyyppi:  kunta, kaupunki
 – Kallikrates-koodi:  4707
Pinta-ala:  
 – Kokonaispinta-ala:  22,655 km²
Väkiluku (2011):  46 897
 – Kaupunki:  45 642
 – Väestötiheys:  2 070,05 as./km²
Aikavyöhyke:  UTC+2
 – Kesäaika:  UTC+3
Postinumero:  125 xx
Suuntanumero(t):  210
Rekisterikilpi:  Z
 
 www.haidari.gr 
Infobox OKVirheellinen NIMI-arvo: 
Chaïdári (kreik. Χαϊδάρι; kath.kreik. Χαϊδάριον, Chaïdárion) on Kreikan kaupunki ja samanniminen kunta (Δήμος Χαϊδαρίου, Dímos Chaïdaríou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 22,655 neliökilometriä ja väkiluku 46 897. Varsinaisen Chaïdárin kaupungin väkiluku on 45 642 (vuonna 2011).
Chaïdári sijaitsee noin seitsemän kilometriä Ateenan keskustasta länsiluoteeseen. Kaupungin kaupunginosiin kuuluu Dafní, jossa sijaitsee Unescon maailmanperintöluetteloon kuuluva Dafnín luostari (Dafnen luostari).
Kunnan osat

Chaïdárin kunta muodostuu seuraavista kaupungeista ja kylistä:
| Kylä tai kaupunki | Väkiluku (2011) |  |
| --- | --- | --- |
| Chaïdári | 45 642 |  |
| Skaramagkás | 1 255 |  |
Yhteensä: 46 897
Aiheesta muualla

Kuvia tai muita tiedostoja aiheesta Chaïdári Wikimedia Commonsissa
Δήμος Χαϊδαρίου. Chaïdárin kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
China Aviation Industry Corporation II

China Aviation Industry Corporation II (AVIC II) oli vuosina 1999-2008 Kiinan kansantasavallassa toiminut lentokoneteollisuuskonserni. Sen nimet brittiläisessä ilmailumediassa vaihtelivat, mutta AVIC-lyhenne on käytössä myös Kiinassa.
Yhtymä syntyi Kiinan ilmailuministeriön yhtiöitettyä suunnittelu- ja valmistusorganisaationsa. Se syntyi 1. heinäkuuta 1999 jakamalla AVIC-niminen organisaatio AVIC I:ksi ja AVIC II:ksi. AVIC I toteutti suuria lentokoneita ja hävittäjälentokoneita, AVIC II puolestaan pienempiä matkustajalentokoneita. Vuonna 2008 AVIC I ja II yhdistettiin jälleen AVICiksi.
Tuotantoa

AVIC II:n tuottamiin lentokoneisiin kuuluvat JL-8, L-15 ja CJ-6), syöttöliikennelentokone Harbin Y-12, keskimatkan kuljetuskone Y-8 ja helikopterit Z-8, Z-9, WZ-10 ja Z-11.
Konserniin kuuluvat tehtaat

Harbin Aircraft Manufacturing Corporation
Hongdu Aviation Industry Corporation
Shaanxi Aircraft Company
Changhe Aircraft Industries Corporation
Shijiazhuang Aircraft Manufacturing Company
Air Vanuatun Harbin Y-12
Child in the House

| Child in the House |
| --- | --- |

Ohjaaja:  Cy Endfield Charles De la Tour
Käsikirjoittaja:  Cy Endfield
Perustuu:  Janet McNeillin romaaniin
Tuottaja:  Benjamin Fisz
Säveltäjä:  Mario Nascimbene
Kuvaaja:  Otto Heller
Pääosat:  Phyllis Calvert Eric Portman Stanley Baker
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Laureate Golden Era Film Distributors (GEF)
Levittäjä:  Eros Films
Ensi-ilta:  14. elokuuta 1956
Kesto:  90 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Child in the House on vuonna 1956 ensi-iltansa saanut Cy Endfieldin ohjaama ja käsikirjoittama draamaelokuva, jonka pääosissa ovat Phyllis Calvert, Eric Portman ja Stanley Baker. Child in the House kertoo tytöstä, joka taistelee selviytyäkseen sydämettömistä sukulaisistaan.
Child in the House pohjautuu Janet McNeillin romaaniin. Elokuva sai ensi-iltansa Lontoossa 14. elokuuta vuonna 1956. Child in the House on myös Maggie Smithin elokuvadebyytti; hän tekee pienen sivuosan juhlavieraana.
Näyttelijät

| 0 | 1 | 2 |
| --- | --- | --- |
|  Phyllis Calvert  | … |  Evelyn Acheson   |
|  Eric Portman  | … |  Henry Acheson   |
|  Stanley Baker  | … |  Stephen Lorimer   |
|  Mandy Miller  | … |  Elizabeth Lorimer   |
|  Dora Bryan  | … |  Cassie   |
|  Joan Hickson  | … |  Cook   |
|  Victor Maddern  | … |  Bert   |
|  Percy Herbert  | … |  Etsivä Taylor   |
|  Joan Benham  | … |  Vera McNally   |
|  Martin Miller  | … |  Professori Topolski   |
|  Christopher Toyne  | … |  Peter McNally   |
|  Molly Urquhart  | … |  Rouva Parsons   |
|  Bruce Beeby  | … |  Constable Jennings   |
|  Peter Burton  | … |  Howard Forbes   |
|  Maggie Smith  | … |  Juhlavieras   |
|  Alfie Bass  | … |  Lippukerääjä   |
Aiheesta muualla

Child in the House Internet Movie Databasessa (englanniksi)
Child in the House AllMoviessa. (englanniksi)
China Baowu Steel Group

| China Baowu Steel Group (11/2016 asti Baosteel Group) |
| --- | --- |

Yritysmuoto:  osakeyhtiö
Perustettu:  2016 (Baowu Steel) 1977
Kotipaikka:  Shanghai, Kiina
Toimiala:  metalliteollisuus
Tuotteet:  terästeollisuuden tuotteet
Henkilöstö:  228 000 (2016)
Tytäryhtiöt:  lukuisia, osa näistä on pörssinoteerattu
Omistaja:  Kiinan valtioneuvoston valtion omaisuuden valvonta- ja hallintokomissio  (via Shandong State-owned Assets Investment Holding CO.,LTD)
Kotisivu:  www.baowugroup.com/en/
Infobox OKVirheellinen NIMI-arvo: 
China Baowu Steel Group eli Baowu Steel tai China Baowu Group (kiin.: 中国宝武钢铁集团有限公司; pinyin: Zhōngguó Bǎowǔ gāngtiě jítuán yǒuxiàn gōngsī(, marraskuuhun 2016 asti Baosteel Group (Baosteel) oli vuonna 2017 tuotantomäärältään maailman toiseksi suurin teräsyhtiö. Se valmisti tuolloin yhteensä 65,39 miljoonaa tonnia terästä. Baowu Steel muodostettiin marras-joulukuussa 2016 yhdistämällä aiemman Baosteel Groupin ja Wuhan Iron & Steel Groupin (Wuhan Steel Group) toimintoja. Yrityksen palveluksessa oli vuonna 2016 yhteensä 228 000 työntekijää. Teräsjätin muodostaneista yhtiöistä Baosteel oli maailman viidenneksi suurin ja Wuhan Steel Group maailman 11. suurin teräksenvalmistaja.
Baosteelin historia

Vuonna 2015 Baosteel Group oli tuotantomäärältään maailman viidenneksi suurin teräsyhtiö. Se valmisti tuolloin yhteensä 34,94 miljoonaa tonnia terästä. Yrityksen kotipaikka on Kiinan Shanghai. Baosteel -konsernilla oli vuoden 2014 päättyessä palveluksessaan noin 130 000 työntekijää.
Alkujaan vuonna 1978 perustetun konserniyhtiön omistaja on Kiinan valtio omaisuuden hallintakomissionsa kautta. Useat konsernin tytäryhtiöistä on kuitenkin  pörssinoteerattu (mm. Baoshan Iron & Steel Co., Ltd.; Xinjiang BaYi Iron & Steel Co., Ltd.; Shanghai Baosight Software Co., Ltd.; SGIS Songshan Co.,Ltd.). Tytäryrityksistä esimerkiksi Baoshan Iron & Steel listattiin maailman suurimpien pörssiyritysten Forbes Global 2000 -listan (2016) sijalle 728 ja toukokuussa 2016 sen markkina-arvo oli 14,5 miljardia dollaria.
Aiheesta muualla

Baowu (englanniksi) (baowugroup.com)
Baosteel-konsernin päärakennus.
Carlo Colaiacovo

| Carlo Colaiacovo |
| --- | --- |

Henkilötiedot
Syntynyt: 27. tammikuuta 1983 (ikä 41) Toronto, ON, Kanada
Kansalaisuus:   Kanada
Jääkiekkoilija
Lempinimi:  Kid Cola
Pelipaikka:  puolustaja
Maila:  vasen
Pituus:  185 cm
Paino:  91 kg
Pelaajaura
Pääsarjaura:  2002–2018
Aik. seurat:  Toronto Maple Leafs (NHL) St. John's Maple Leafs (AHL) Toronto Marlies (AHL) St. Louis Blues (NHL) Detroit Red Wings (NHL) Grand Rapids Griffins (AHL) Philadelphia Flyers (NHL) Buffalo Sabres (NHL) Adler Mannheim (DEL)
NHL-varaus:  17. varaus, 2001 Toronto Maple Leafs
Carlo Colaiacovo (s. 27. tammikuuta 1983 Toronto, Ontario, Kanada) on lopettanut kanadalainen jääkiekkopuolustaja. Hänen vahvuutensa olivat kiekollisessa pelissä. Colaiacovolla on italialaisia sukujuuria. Hän pelasi urallaan yhteensä 470 NHL-ottelua.
Ura > Junioriura

Colaiacovo siirtyi GTHL-joukkue Mississauga Repsistä kaudeksi 1999–2000 OHL-joukkue Erie Ottersiin, jossa tulokaskausi toi tehot 4+18=22. Seuraavalla kaudella 2000–2001 hän oli tehoilla 12+27=39 joukkueen tehokkain puolustaja. Colaiacovo oli sitä myös kevään 2001 pudotuspeleissä tehoilla 4+7=11. Toronto Maple Leafs varasi hänet ensimmäisellä kierroksella 17. pelaajana NHL:n varaustilaisuudessa 2001.
Colaiacovo pelasi varauksensa jälkeen vielä kaksi kautta Ottersissa. Kaudella 2001–2002 hän teki tehoilla 13+27=40 OHL:n yhden kauden piste-ennätyksensä ja oli joukkueen tehokkain puolustaja. Ottersin kapteenina pelannut Colaiacovo oli joukkueen tehokkain puolustaja myös kevään 2002 pudotuspeleissä tehoilla 7+10=17 ja hän voitti kauden päätteeksi OHL:n mestaruuden sekä valittiin liigan toiseen tähdistökentälliseen. Kaudella 2002–2003 Colaiacovo oli 14 osumallaan Ottersin eniten maaleja tehnyt puolustaja. Hän pelasi syksyllä 2002 myös kaksi NHL-ottelua Maple Leafsissa tehden yhden syöttöpisteen, kunnes Colaiacovo passitettiin takaisin OHL:ään.
Ura > Ammattilaisura

Kaudeksi 2003–2004 Colaiacovo siirtyi Toronto Maple Leafsin organisaatioon. Hän jälleen aloitti kauden NHL:ssä pelaten kaksi ottelua tehden yhden syöttöpisteen, mutta Colaiacovo pelasi lähes koko kauden AHL-joukkue St. John's Maple Leafsissa tehden 62 runkosarjaottelussa tehot 6+25=31, joilla hän oli joukkueen tehokkain puolustaja. Kauden 2004–2005 Colaiacovo pelasi kokonaan St. John'sissa NHL:n työsulun takia.
Kaudella 2005–2006 Colaiacovo oli jo murtautumassa Maple Leafsin runkomiehistöön. Hän pelasi NHL:n runkosarjassa 21 ottelua tehoin 2+5=7. Colaiacovon NHL-uran avausmaali syntyi 8. marraskuuta 2005 Washington Capitalsia vastaan. Hänen kautensa päättyi kuitenkin jo 23. tammikuuta 2006, kun Colaiacovo sai aivotärähdyksen yritettyään taklata Ottawa Senatorsin Václav Varaďaa. Jopa hänen uransa oli vaarassa päättyä, mutta Colaiacovo palasi jäälle huhtikuussa. Hän pelasi ison osan kaudestaan myös AHL-joukkue Toronto Marliesissa.
Colaiacovo kärsi seuraavinakin kausinaan paljon loukkaantumisista. Kausi 2006–2007 oli hänen pisin ja tehojen valossa paras Maple Leafsissa Colaiacovon tehdessä 48 runkosarjaottelussa tehot 8+9=17. Hän pelasi myös viisi AHL-ottelua Marliesissa. Kausi 2007–2008 jäi Colaiacovolle edellistäkin lyhyemmäksi. Hän loukkasi kätensä syksyllä, mutta toivuttuaan Colaiacovo loukkaantui viiden ottelun jälkeen uudelleen tammikuussa 2008 ja hänen kautensa päättyi polvivammaan. Colaiacovo pelasi runkosarjassa vain 28 NHL- ja kaksi AHL-ottelua. Hänen polvensa leikattiin huhtikuussa.
Toronton pitkäaikainen lupaus Colaiacovo pelasi kaudella 2008–2009 vielä kymmenen ottelua Maple Leafsissa, kunnes hänet kaupattiin Alexander Steenin kanssa St. Louis Bluesiin vaihdossa Lee Stempniakiin marraskuussa 2008. Colaiacovo teki läpimurtonsa NHL:ssä ja kausi toi yhteensä 73 runkosarjaottelussa tehot 3+27=30. Niistä 29 pistettä syntyi Bluesissa, joiden tehokkain puolustaja hän oli. Kaudella 2009–2010 Colaiacovo teki yhden kauden piste-ennätyksensä NHL:ssä tehoilla 7+25=32.
Toukokuussa 2010 Colaiacovo teki kaksivuotisen ja 4,25 miljoonan dollarin arvoisen jatkosopimuksen Bluesin kanssa. Tultuaan vapaaksi pelaajaksi hän siirtyi syyskuussa 2012 kaksivuotisella sopimuksella Detroit Red Wingsiin. Hän kuitenkin pelasi Detroitissa vain kauden 2012–2013. Kaudella 2013–2014 hän edusti jälleen St. Louis Bluesia.
Maajoukkue

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Tšekki 2002 | jääkiekko |  |
|  Hopeaa | Nova Scotia 2003 | jääkiekko |  |
Colaiacovo edusti Kanadaa vuoden 2011 MM-kilpailuissa. Hän oli voittamassa myös alle 20-vuotiaiden MM-hopeaa vuosina 2002 ja 2003. Colaiacovo voitti jälkimmäisessä turnauksessa pelipaikastaan huolimatta turnauksen syöttöpörssin, puolustajien pistepörssin ja Kanadan sisäisen pistepörssin. Hänet valittiin myös tähdistökentälliseen.
Muuta

Colaiacovon kaksoisveli Paulo on pelannut maalivahtina ja hänellä on pääsarjakokemusta Hollannista.
Aiheesta muualla

Kuvia tai muita tiedostoja aiheesta Carlo Colaiacovo Wikimedia Commonsissa
Clas Alfred Stjernvall

Clas Alfred Stjernvall (29. joulukuuta 1803 Linnaisten kartano, Mäntsälä – 22. heinäkuuta 1869 Ylöjärvi) oli Venäjän keisarillisessa armeijassa palvellut suomalainen kenraalimajuri.
Stjernvallin vanhemmat olivat luutnantti, tilanomistaja Hans Henrik Stjernvall ja Anna Lovisa Ekblad ja puoliso vuodesta 1832 Selma Aurora von Kraemer. Kenraalimajuri Johan Richard Alfred Schleussner oli Clas Alfred Stjernvallin avioton poika, kenraali Carl Fredrik Stjernvall oli hänen veljensä ja kenraali Knut Stjernvall hänen velipuolensa. Clas Alfred Stjernvall suoritti ylioppilastutkinnon Turussa 1817 ja Uppsalassa 1823. Hän tuli vapaaehtoisena Venäjän tie- ja vesikulkulaitosten insinöörijoukkojen palvelukseen 1824. Vänrikiksi hänet ylennettiin 1825, aliluutnantiksi 1826, luutnantiksi 1827, kapteeniksi 1831, majuriksi 1835 ja everstiluutnantiksi 1840. Vuonna 1847 hänet siirrettiin Suomen tie- ja vesikulkulaitoksen johtokunnan alaisiin insinöörijoukkoihin ja nimitettiin insinöörijoukkojen päälliköksi. Stjernvall yleni everstiksi 1847 ja kenraalimajuriksi 1854, jolloin hänet määrättiin Saimaan kanavan työmaan ylijohtajaksi. Eron sotapalveluksesta hän sai helmikuussa 1856.
Insinööri, valtiopäivämies Fridolin Stjernvall oli Clas Alfred Stjernvallin poika.
China Aviation Industry Corporation I

China Aviation Industry Corporation I (AVIC I) on Kiinan kansantasavallan suurimpia lentokonevalmistuskonserneja, joka perustettiin 1. heinäkuuta 1999 jakamalla China Aviation Industry Corporation kahtia. Toimenpide oli päinvastainen kuin EU:ssa ja Yhdysvalloissa miltei samaan aikaan ja Venäjällä hieman myöhemmin. Niissä konsolidoitiinselvennä yhtiöitä kylmän sodan loputtua.
AVIC I valmistaa suuria pommikoneita (kuten Xi’an H-6 ja Xi’an JH-7), keskikokoisia matkustalentokoneita (Comac ARJ21) ja hävittäjiä (Chengdu J-7 ja Shenyang J-8, Chengdu J-10, Shenyang J-11 ja JF-17). AVIC II keskittyy pienempiin lentokoneisiin ja helikoptereihin.
AVICit konsolidoituivat 28. lokakuuta 2008 yhdeksi yhtiöksi, millä pyrittiin tehostamaan toimintaa talouskasvun hidastuttua alle kymmenen prosenttiin vuodessa.
AVIC I:n tyttäret

Chengdu Aircraft Industry Group
Guizhou Aircraft Industry Co.
Shanghai Aviation Industrial Company
Shenyang Aircraft Corporation
Xi'an Aircraft Industrial Corporation
Aiheesta muualla

AVIC I:n sivusto
Dallasin sinfoniaorkesteri

Dallasin sinfoniaorkesteri (engl. Dallas Symphony Orchestra) on Dallasissa, Texasissa toimiva yhdysvaltalainen sinfoniaorkesteri. Se pitää konserttinsa lähinnä Meyerson Symphony Centerissä.
Dallasin sinfoniaorkesteri aloitti toimintansa vuonna 1900. Se keskeytti toimintansa vuosiksi 1914–1918 ja 1941–1945. Kun orkesteri perustettiin uudelleen vuonna 1945, sen ylikapellimestariksi kutsuttiin unkarilainen Antal Doráti. Nykyinen musiikillinen johtaja ja ylikapellimestari on Andrew Litton, jonka viimeinen kausi 2005–2006 kuitenkin on.
Musiikilliset johtajat

Hans Kreissig (1900–1905)
Walter Fried (1905–1911)
Carl Venth (1911–1914)
Walter Fried (1918–1925)
Paul van Katwijk (1925–1937)
Jacques Singer (1938–1941)
Antal Doráti (1945–1949)
Walter Hendl (1949–1958)
Paul Kletzki (1958–1961)
Georg Solti (1961–1962)
Donald Johanos (1962–1970)
Anshel Brusilow (1970–1973)
Max Rudolf (1973–1974)
Eduardo Mata (1977–1993)
Andrew Litton (1994–2006)
Jaap van Zweden (2008–)